Tovarlar va transport vositalarini belgilangan joylardan tashqarida va (yoki) bojxona organlarining belgilangan ish vaqtidan tashqari vaqtda bojxona rasmiylashtiruvidan oʻtkazganlik uchun bojxona yigʻimlarini undirish tartibini tasdiqlash haqida
(resolution, 2025-05-02)

Oʻzbekiston Respublikasining Bojxona kodeksi va Vazirlar Mahkamasining 2020-yil 9-noyabrdagi 700-son “Bojxona yigʻimlari stavkalarini tasdiqlash toʻgʻrisida”gi qaroriga muvofiq Oʻzbekiston Respublikasi Davlat bojxona qoʻmitasi qaror qiladi: 1. Tovarlar va transport vositalarini belgilangan joylardan tashqarida va (yoki) bojxona organlarining belgilangan ish vaqtidan tashqari vaqtda bojxona rasmiylashtiruvidan oʻtkazganlik uchun bojxona yigʻimlarini undirish tartibi ilovaga muvofiq tasdiqlansin. 2. Mazkur qaror rasmiy eʼlon qilingan kundan eʼtiboran uch oydan keyin kuchga kiradi. 1. Mazkur Tartib bojxona organlari tomonidan tovarlar va transport vositalarini belgilangan joylardan tashqarida va (yoki) bojxona organlarining belgilangan ish vaqtidan tashqari vaqtda bojxona rasmiylashtiruvidan oʻtkazganlik uchun bojxona yigʻimlarini undirish tartibini belgilaydi. 2. Ushbu Tartibda quyidagi asosiy tushunchalardan foydalaniladi: buyurtma-naryad — tovarlar va transport vositalarini belgilangan joylardan tashqarida va (yoki) bojxona organlarining ish vaqtidan tashqari vaqtda bojxona rasmiylashtiruvidan oʻtkazganlik uchun bojxona yigʻimlarini undirishda bojxona organlari tomonidan rasmiylashtiriladigan elektron shakldagi hujjat; manfaatdor shaxs — tovarlar va transport vositalarini belgilangan joylardan tashqarida va (yoki) bojxona organlarining ish vaqtidan tashqari vaqtda bojxona rasmiylashtiruvidan oʻtkazish uchun murojaat qilgan shaxs; bojxona yigʻimi — tovarlar va transport vositalarini belgilangan joylardan tashqarida va (yoki) bojxona organlarining ish vaqtidan tashqari vaqtda bojxona rasmiylashtiruvidan oʻtkazganlik uchun undiriladigan yigʻim; yuk operatsiyasi — bojxona nazorati ostida turgan tovarlarni va (yoki) transport vositalarini tashish, yuklash, tushirish, qayta yuklash, ularning buzilgan oʻrovlarini toʻgʻrilash, ularni oʻrash, qayta oʻrash va tashish uchun qabul qilish; bojxona rasmiylashtiruvi uchun belgilangan joylar — bojxona rasmiylashtiruvini amalga oshirayotgan xodim xizmat olib boradigan bojxona posti va unga biriktirilgan bojxona ombori, erkin ombor, boj olinmaydigan savdo doʻkoni, shuningdek ularga bevosita tutash boʻlgan doimiy bojxona nazorati zonalari; bojxona organlarining ish vaqtidan tashqari vaqti — soat 18.00 dan 09.00 ga qadar boʻlgan vaqt hamda dam olish va bayram kunlari (bundan chegara va smena asosida ish tashkil qilingan bojxona postlari mustasno); smena asosida ish tashkil qilingan bojxona postlari — bojxona organining buyrugʻiga muvofiq tasdiqlangan hamda Oʻzbekiston Respublikasi Iqtisodiyot va moliya vazirligi huzuridagi Bojxona qoʻmitasining (bundan buyon matnda Bojxona qoʻmitasi deb yuritiladi) rasmiy veb-saytiga joylashtirilgan bojxona postlari. 3. Manfaatdor shaxs tovarlar va transport vositalarini belgilangan joylardan tashqarida va (yoki) bojxona organlarining ish vaqtidan tashqari vaqtda bojxona rasmiylashtiruvidan oʻtkazish uchun bojxona organlariga yozma yoki elektron shaklda murojaat qiladi. 4. Manfaatdor shaxsning murojaati bojxona posti boshligʻi yoki uning vazifasini bajaruvchi shaxs tomonidan bir kun ichida koʻrib chiqiladi va bojxona rasmiylashtiruvini amalga oshirish uchun xodim(lar) ajratiladi. Bunda manfaatdor shaxs bojxona rasmiylashtiruvini tezlashtirish maqsadida bir nechta xodim ajratish yuzasidan murojaat qilish huquqiga ega. 5. Manfaatdor shaxs murojaatiga asosan bojxona yigʻimlari bojxona organlari tomonidan quyidagi tartibda undiriladi: a) bojxona koʻrigi, bojxona nazorati ostidagi tovarlarni deklarant tomonidan koʻzdan kechiruvi, yuk operatsiyalarini amalga oshirish uchun ushbu Tartibga muvofiq buyurtma-naryadni rasmiylashtirish orqali (bundan yengib boʻlmas kuch taʼsiri oqibatidagi holatlar mustasno); b) bojxona yuk deklaratsiyasini rasmiylashtirganlik uchun Bojxona yuk deklaratsiyasini toʻldirish tartibi toʻgʻrisidagi yoʻriqnomaga (roʻyxat raqami 2773, 2016-yil 6-aprel) muvofiq BYDning 47-grafasiga tegishli maʼlumotlar kiritish orqali. Bunda bojxona yigʻimi har bir BYD uchun (BYDning “D” grafasiga bojxona organi tomonidan belgi qoʻyilgan vaqt bojxona organlarining ish vaqtidan tashqari vaqti boʻlganda) undiriladi. 6. Bojxona organi tomonidan bojxona rasmiylashtiruvi uchun bir soatdan kam boʻlgan vaqt sarf qilingan taqdirda, bojxona yigʻimi bir xodimning toʻliq bir soat ish vaqti uchun undiriladi. Agar manfaatdor shaxsning murojaatida bojxona koʻrigi, bojxona nazorati ostidagi tovarlarni deklarant tomonidan koʻzdan kechiruvi, yuk operatsiyalarini amalga oshirish uchun bir nechta xodim ajratish soʻralgan boʻlsa bojxona yigʻimi bojxona posti tomonidan ajratilgan har bir xodim uchun toʻlanadi. 7. Bojxona yigʻimlari mazkur Tartibning 6-bandiga muvofiq bojxona organlari gʻazna hisob-raqamidagi manfaatdor shaxsning pul mablagʻlari hisobidan undiriladi. 8. Hisoblangan bojxona yigʻimlarini toʻlash uchun pul mablagʻlari yetarli boʻlmagan taqdirda, manfaatdor shaxs tomonidan bojxona yigʻimlarini bojxona organlariga toʻliq toʻlanishi taʼminlangandan soʻng bojxona rasmiylashtiruvi amalga oshiriladi. 9. Buyurtma-naryad Bojxona qoʻmitasining Yagona avtomatlashtirilgan axborot tizimida ushbu Tartibning ilovasiga muvofiq shaklda elektron tarzda rasmiylashtiriladi. 10. Bojxona qoʻmitasi manfaatdor shaxslarga Oʻzbekiston Respublikasi Yagona interaktiv davlat xizmatlari portali yoki Bojxona qoʻmitasi tomonidan koʻrsatiladigan interaktiv xizmatlar orqali rasmiylashtirilgan buyurtma-naryadning qogʻozda chop etish imkoniyatini yaratadi. 11. Buyurtma-naryad ikki qismdan (“buyurtma-naryad” va “hisob-faktura”) iborat boʻladi. 12. Buyurtma-naryad manfaatdor shaxsning bojxona organlariga yoʻllangan murojaatida keltirilgan maʼlumotlar asosida axborot tizimida bojxona organlari tomonidan toʻldiriladi. Bunda bojxona rasmiylashtiruvi uchun undirilgan bojxona yigʻimlari toʻgʻrisidagi maʼlumotlar koʻrsatiladi. 14. Buyurtma-naryad rasmiylashtirilgan yildan keyingi yildan eʼtiboran uch yil davomida saqlanadi. 15. Ushbu Tartib talablarining buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. 16. Mazkur Tartib Oʻzbekiston Respublikasi Savdo-sanoat palatasi bilan kelishilgan. BUYURTMA-NARYAD ‎‎‎‎‎‎‎‎‎‎‎‎‎‎‎‎‎‎‎‎‎__________-son‎‎‎‎‎‎‎‎‎‎‎‎‎‎‎‎‎‎‎‎‎1. Manfaatdor shaxs nomi _______________________________________________________2. STIR ___________________3. Bojxona posti‎‎‎‎‎‎‎‎‎______________/______________‎‎‎‎‎‎‎‎‎‎‎‎‎‎‎‎‎‎‎kodi‎‎nomi4. Xodimlar son________5. Hujjatga oid maʼlumotlar ___________________________________________________‎‎‎‎‎‎‎‎bojxona yuk deklaratsiyasi / yukni yetkazib berish nazorat kitobchasi /‎‎‎‎‎‎‎‎‎‎‎xalqaro yoʻllarda tashish kitobchasi raqami‎‎‎‎‎‎‎‎6. Bojxona rasmiylashtiruvi turi‎‎‎‎‎‎‎‎‎‎‎‎‎‎‎‎‎ bojxona koʻrigi‎‎[ ]‎‎‎‎‎‎‎‎‎‎‎‎‎‎‎‎‎ bojxona nazorati ostidagi tovarlarni deklarant tomonidan koʻzdan kechiruvi[ ]‎‎‎‎‎‎‎‎‎‎‎‎‎‎‎tovarlarni yuk operatsiyasi[ ]HISOB-FAKTURA‎‎‎‎‎‎‎‎‎‎‎‎‎‎‎‎‎‎‎‎7. Bojxona rasmiylashtiruvini amalga oshirish joyi ______________________________‎‎‎‎‎‎‎‎‎‎‎‎‎belgilangan joyda‎‎‎‎‎[ ]‎‎‎‎‎‎‎‎‎‎‎‎‎belgilangan joydan tashqarida‎ ‎‎‎‎‎[ ]Bojxona koʻrigi dalolatnomasi/murojaat raqami‏Bojxona organi xodimi‏Bojxona rasmiylashtiruvisanasiboshlangan vaqtyakunlangan vaqt‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎8. Bojxona organi xodimi tomonidan amalga oshirilgan bojxona rasmiylashtiruvi9. Undirilgan bojxona yigʻimlariBojxona yigʻimi‎Yigʻim stavkalariSarflangan soatlarYigʻim summasi‎‎‎‎kunduzgi vaqtda (9.00 – 18.00 ish vaqtida)‎‎‎‎bojxona organlari ish vaqtidan tashqari (18.00 – 9.00), dam olish va bayram kunlari.‎‎‎‎Jami undirilgan bojxona yigʻimlari summasi‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎10. Bojxona organi xodimi F.I.O. ______________________________‎‎‎‎‎‎‎QR-kod‎‏11. Rasmiylashtirilgan sana ___________________‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎